**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 11.09.2022, ora 08.00 – 12.09.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 12.09.2022, ora 07.00**

**RÂURI**

**Debitele au fost în creștere datorită precipitațiilor căzute în interval și propagării pe râurile din Dobrogea, iar pe cursul Siretului, cursurile mijlocii și inferioare ale Someșului, Crișurilor, Mureșului, Begăi, Timișului, cursurile inferioare ale Crasnei, Barcăului, Arieșului, Târnavelor, Sucevei, Moldovei, Bistriței și Trotușului, creșterile s-au datorat numai propagării.**

**Pe râurile din bazinele hidrografice Caraș, Nera, Cerna, Vedea, Argeș, Ialomița, Bârlad, bazinul mijlociu şi inferior al Jiului, pe afluenții Oltului inferior și afluenții Prutului, debitele au fost în general staționare, iar pe celelalte au fost în scădere.**

**Scurgeri importante pe versanţi, torenţi şi pâraie, viituri rapide cu efecte de inundaţii locale şi creşteri mai importante de debite şi niveluri s-au înregistrat pe unele râuri mici din Maramureș și Dobrogea, ca urmare a precipitațiilor sub formă de aversă, mai însemnate, căzute în interval.**

**Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (in jurul si peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău Crișul Repede, Crișul Negru, Mureș, Bega, Timiș, Bârzava, bazinele superioare și mijlocii ale Jiului, Argeșului, Bistriţei și Trotușului, bazinele superioare ale Oltului și Ialomiței și mai mici (sub 30% din mediile multianuale lunare) pe râurile din bazinele hidrografice: Caraș, Nera, Cerna, cursul superior al Siretului, cursul inferior al Bistriței, pe râurile din bazinul Bârladului și Jijia.**

**În interval au fost emise două ATENȚIONARI HIDROLOGICE pentru fenomene imediate.**

**Este în vigoare ATENȚIONAREA HIDROLOGICĂ nr. 65 din 11.09.2022**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în creștere datorită precipitațiilor prognozate și propagării pe râurile din bazinele hidrografice Suceava, Moldova, Bistrița, Bașeu și Jijia, iar pe cursul mijlociu și inferior al Mureșului și pe cursurile inferioare ale Someșului, Crișului Negru și Crișului Alb, creșterile se vor datora numai propagării.**

**Pe râurile din bazinele hidrografice Jiu, Vedea, Bârlad, bazinele inferioare ale Argeșului, Ialomiței și Prutului, pe afluenții Oltului inferior, pe râurile din Dobrogea, debitele vor fi staționare, iar pe celelalte vor fi în general în scădere.**

**Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri importante de debite şi niveluri, pe unele râuri mici din nord – estul țării, ca urmare a precipitațiilor sub formă de aversă, mai însemnate, prognozate.**

**Se menține în vigoare ATENȚIONAREA HIDROLOGICă nr. 65 din 11.09.2022 până la ora 9:00.**

**DUNĂRE**

**Debitul la intrarea în țară (secțiunea Baziaș) în intervalul 11.09.2022 – 12.09.2022 a fost staţionar, având valoarea de 2250 m3/s, sub media multianuală a lunii septembrie (3800 m3/s).**

**În aval de Porțile de Fier debitele au fost în scădere pe sectorul Gruia – Cernavodă, relativ staționare pe sectorul Hârșova - Brăila și în creștere pe sectorul Galați – Tulcea.**

**Debitul la intrarea în țară (secțiunea Baziaș) va fi staționar (2250 m3/s).**

**În aval de Porțile de Fier debitele vor fi relativ staţionare pe sectoarele Gruia – Calafat şi Isaccea – Tulcea şi în scădere pe sectorul Bechet – Galaţi.**

**2. Situația meteorologică în intervalul 11.09.2022, ora 09.00 – 12.09.2022, ora 06.00**

**ÎN ŢARĂ**

**În cea mai mare parte a țării, valorile termice au fost ușor mai scăzute față de intervalul precedent, iar în general au fost apropiate de mediile multianuale. Cerul a fost variabil, însă mai ales în a doua parte a zilei și la începutul nopții, instabilitatea atmosferică s-a manifestat prin înnorări temporar accentuate, averse și descărcări electrice, în Maramureș, cea mai mare parte a Moldovei, local în Crișana, Transilvania, nordul Munteniei și al Dobrogei și izolat în celelalte regiuni. Ploile au avut și caracter torențial, astfel în intervale scurte de timp cantitățile de apă au depășit pe arii restrânse 15 l/mp, iar în Delta Dunării 40 l/mp. S-a semnalat grindină în județul Caraș Severin (din date meteo), Iași și Buzău (din surse externe). Vântul a suflat slab și moderat, cu intensificări temporare la munte, dar de scurtă durată și în timpul ploilor (în general de 40...60 km/h, însă în județul Tulcea a depășit 90 km/h), iar în județul Bistrița- Năsăud au fost consemnate vijelii. Temperaturile maxime s-au încadrat între 19 grade la Ocna Șugatag și Joseni și 29 de grade la Titu, București-Filaret, București-Băneasa, Videle, Roșiori de Vede și Zimnicea, iar la ora 6 se înregistrau valori termice cuprinse între 9 grade la Toplița și Câmpulung și 19 grade la Constanța. Dimineața, în special în depresiuni s-a semnalat ceață.**

**OBSERVAȚII - de ieri dimineață de la ora 6 au fost în vigoare 15 mesaje pentru fenomene meteorologice periculoase imediate, emise după cum urmează:**

**- 5 avertizări cod portocaliu: 3 de către SRPV Constanța, 1 de către SRPV Bacău și 1 de către CNPM București pentru SRPV Cluj-Napoca;**

**- 10 atenționări cod galben: 4 de către SRPV Constanța, 3 de către CNPM pentru Muntenia și câte 1 de către SRPV Bacău, SRPV Cluj-Napoca și SRPV Sibiu.**

**LA BUCUREŞTI**

**Vremea a fost în general frumoasă. Cerul a fost variabil, cu unele înnorări seara și noaptea. Vântul a suflat slab și moderat. Temperatura maximă ușor mai scăzută față de ziua precedentă, a fost de 28 de grade la Afumați și 29 de grade la Filaret și Băneasa, iar la ora 6 erau 13 grade în Băneasa, 14 grade la Afumați și 15 grade la Filaret.**

**3. Prognoza meteorologică în intervalul 12.09.2022, ora 09.00–13.09.2022, ora 09.00**

**ÎN ŢARĂ**

**Valorile termice vor scădea în toate regiunile, astfel că în sudul ţării se vor apropia de normele climatologice ale perioadei, iar în rest vor caracteriza o vreme răcoroasă. Cerul va fi variabil în vest și sud-vest, iar în rest vor fi înnorări, mai persistente în nord-est. Temporar va ploua în cea mai mare parte a Moldovei, pe alocuri în Transilvania, Muntenia și Dobrogea și numai cu totul izolat în celelalte regiuni. Ploile vor avea și caracter de aversă, iar în regiunile sudice, trecător se vor semnala și descărcări electrice. Vântul va avea intensificări la munte, cu viteze mai mari în zona înaltă a Carpaților Meridionali unde rafalele vor depăși 70...80 km/h, iar pe alocuri și în sud-vestul, centrul și nord-estul teritoriului, în general cu 40...50 km/h. Temperaturile maxime vor fi de la 14 grade în nordul Moldovei, până la 27 de grade, izolat în Muntenia, iar cele minime se vor situa în general între 6 și 14 grade. Dimineața și noaptea izolat vor fi condiții de ceață, în special în depresiuni.**

**LA BUCUREŞTI**

**Cerul va fi variabil cu înnorări temporar accentuate după-amiaza și seara, când vor fi condiții pentru averse și descărcări electrice. Vântul va sufla slab și moderat. Valorile termice vor fi mai scăzute față de ziua precedentă, astfel că maxima va fi de 26...27 de grade, iar cea minimă de 10...13 grade.**

1. ***CALITATEA APELOR***

**Nu s-au înregistrat evenimente deosebite.**

1. ***ALIMENTĂRI CU APĂ***

***Administratia Bazinala de Apă* Dobrogea-Litoral**

**In data de 05.09.2022 fl.Dunarea in Sectiunea Cernavoda s-a inregistrat un debit de453 mc/s, respectiv un nivel de *-113 cm.* In acest sens se trece la incetarea aplicarii treptelor 1, 2 si 3 de restrictii la folosintele care se alimenteaza cu apa din Dunare, pe sectorul Chiciu – Cernavoda – Harsova fiind valabila in continuare faza de atentionare/avertizare pana la cresterea nivelului/debitului, astfel:**

* + **in scop potabil: S.C. R.A.J.A. S.A. Constanta – Sursa de apa potabila Cernavoda;**
  + **transport: C.N. A.C.N. Agigea cu alimentare apa din Dunare;**
  + **industrie: S.C. Sarme si Cabluri S.A. Harsova;**
  + **irigatii: Ag. N.I.F. Filiala Imbunatatiri Funciare Constanta; O.U.A.I. Ostrov-Babusa si O.U.A.I. Ostrov-Regie;**
  + **piscicultura: SC Aquarom Elite Distribution Buc.–Am. pisc. Oltina si SC Danubiu Elite Buc. –Am. pisc. Dunareni;**

**De asemenea, se trece la incetarea aplicarii fazei de atentionare/avertizare si a treptei 1 de restrictii pentru folosinta SNN CNE- Cernavoda.**

***Administratia Bazinala de Apă* Prut Bârlad**

* **Judetul Botosani: Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.**
* **Judetul Iasi: Se mentine situatia de restrictii in alimentarea cu apa pentru piscicultura, la folosintele: S.C. CC & PES S.R.L., S.C. Noralex S.R.L., S.C. Piscicola S.R.L.; SC ACVACOM SRL și SC MIHPES SRL - corespunzator treptei a III-a de aplicare a restrictiilor; Universitatea Alexandru Ioan Cuza - Statiunea de cercetare dezvoltare Horpaz – piscicultura - corespunzator treptei I de aplicare a restrictiilor.**
* **Judetul Vaslui: Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.**

***Administratia Bazinala de Apă* Siret**

* **Județul Suceava: Debitele cursurilor de apa din Bazinul hidrografic Siret precum si gradul de umplere al acumularilor asigura in prezent cerintele utilizatorilor de apa din surse de suprafata, cu exceptia unei folosinte din judetul Suceava in care se aplica planul de restrictii - SPAAC Patrauti- treapta III.**

1. ***CALITATEA MEDIULUI***
2. **În domeniul aerului**

***Comisariatul Județean Dolj din cadrul Gărzii Naționale de Mediu* informează telefonic despre producerea, in seara zilei de 10.09.2022, unui incendiu (autoaprindere) la un foraj in scopul obținerii apei potabile (cu o adâncime de aproximativ 80 m) efectuat de o firma neautorizata într-o gospodărie pe raza satului Bâzdana, comuna Calopăr, județul Dolj. Incendiul nu poate fi controlat. La fata locului de afla un echipaj ISU Dolj. Nu s-au înregistrat victime. Se încearcă betonarea forajului cu ajutorul unei firme specializate în instalații de gaz.**

***Inspectoratul General pentru Situații de Urgență* informează telefonic despre producerea, în seara zilei de 11.09.2022 unui incendiu la două depozite de mase plastice, pe o suprafață de aproximativ 2.000 mp, cu degajări mari de fum in atmosferă, pe raza localității Pantelimon, județul Ilfov. Nu s-au înregistrat victime. ISU B-IF intervine cu mai multe echipaje cu apă și spumă. ANM a emis o estimare meteo privind circulația aerului in zona incendiului in intervalul 11.09.2022, ora 22.00-12.09.2022, ora 06.00, menționând faptul că cerul va fi temporar noros; vântul va sufla în general slab, cu viteze de până la 10…15 km/h din sector predominant nord-vestic, astfel că evoluția norului de fum va fi de dispersie si de ușoară deplasare către sud-est.**

1. **În domeniul solului și vegetației**

**Nu s-au înregistrat evenimente deosebite.**

1. **În domeniul supravegherii radioactivităţii mediului**

**Nu s-au înregistrat evenimente deosebite.**

1. **În municipiul Bucureşti**

**Nu s-au înregistrat evenimente deosebite.**

Direcția Comunicare